paragraph_text: mini|200px|Strukturna formula Acetofenona Acetofenon (aceto- + fen[ol]+[ket]on, fenil-metil-keton), 1-feniletanon, ACP, C<sub>6</sub>H<sub>5</sub>COCH<sub>3</sub>) je najjednostavniji alifatsko-aromatski keton. Bezbojna je i uljasta tekućina, ili bezbojni, lako taljivi kristali, u vodi netopljivi, ugodna mirisa na narančin cvijet ili jasmin. Upotrebljava se u parfumeriji i kao otapalo. U prirodnom stanju ima ga u marelici, jabuci, karfiolu i drugdje.